ക്രൈസ്റ്റ് കോളജ് ഓഫ് എന്ജിനീയറിംഗ് ഇലക്ട്രിക്കല് വിഭാഗം ആപ്റ്റിറ്റ്യൂഡ് ടെസ്റ്റ് നടത്തി ഇരിങ്ങാലക്കുട: കോവിഡ് പ്രതിസന്ധിയുടെ കാലഘട്ടത്തിലും ഓണ്ലൈന് പ്ലേസ്മെന്റ് റിക്രൂട്ട്മെന്റ് പരീക്ഷകള്ക്ക് ഒരുക്കമായി മികച്ച പരിശീലനം നല്കി ക്രൈസ്റ്റ് കോളജ് ഓഫ് എന്ജിനീയറിംഗ്. ഇലക്ട്രിക്കല് ആന്ഡ് ഇലക്ട്രോണിക്സ് വിഭാഗം മൂന്നാം വര്ഷം വിദ്യാര്ഥികളുടെ നേതൃത്വത്തില് വിസ്ക്യു എന്ന പേരില് ആപ്റ്റിറ്റ്യൂഡ് ടെസ്റ്റ് നടത്തി. കോളജിലെ പ്ലേസ്മെന്റ് സെല്ലിന്റെ സഹകരണത്തോടെയാണ് ഓണ്ലൈന് ക്വിസ് നടത്തിയത്. 60 ഓളം സാങ്കേതിക സര്വകലാശാല വിദ്യാര്ഥികള് ടെസ്റ്റില് പങ്കെടുത്തു. വിജയികളായ പി. ബസീം മുഹമ്മദ്, ടി.ടി. ബിമാല് എന്നിവര് സമ്മാനത്തുക ഏറ്റുവാങ്ങി. ക്രൈസ്റ്റ് കോളജ് ഓഫ് എന്ജിനീയറിംഗിന്റെ എക്സിക്യൂട്ടീവ് ഡയറക്ടര് ഫാ. ജോണ് പാലിയേക്കര, കോളജിന്റെ ജോയിന്റ് ഡയറക്ടര് ഫാ. ജോയ് പയ്യപ്പിള്ളി, കോളജ് പ്രിന്സിപ്പല് ഡോ. സജീവ് ജോണ്, വൈസ് പ്രിന്സിപ്പല് ഡോ. വി.ഡി. ജോണ്, ഇലക്ട്രിക്കല് ആന്ഡ് ഇലക്ട്രോണിക്സ് ഡിപ്പാര്ട്മെന്റ് എച്ഒഡി പ്രഫ. നീതു വര്ഗീസ് എന്നിവര് വിജയികളെ അഭിനന്ദിച്ചു.